《送高将永亨》
宋代·刘跂

大高杀身如伍尚，弟有子胥天未丧。小高自慕颜太师，能言兄未常山时。

事随日往长已矣，邂逅相逢识其弟。谁言恨不见古人，两意恐非今人比。

结发行阵初齐名，志同不在同生死。苦遭文吏巧见诋，边人至今犹坠泪。

三年默默趋戎行，骅骝捕鼠非所长。趣装定返云中未，上书今遇尚书郎。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。